I dag indbød Hjørring Billardklub til åbent hus, hvor både de nuværende 65 medlemmer og andre interesserede kunne kigge forbi og få sig et slag billard i de nye rammer. En af de største forbedringer i det nye klubhus i forhold til det gamle, er at alle spillerne er samlet i samme lokale uanset, om de spiller keglebillard, snooker eller pool. - I det hele taget er det nye klubhus en drøm, der er gået i opfyldelse for billardspillerne, lyder det fra klubbens formand Finn Larsen. Udover det 350 kvadratmeter store lokale, hvor der spilles billard, rummer det nye klubhus også en kantine, hvor medlemmer kan hvile og hygge sig mellem kampene. Se Hjørrings nye billard-lokaler her fra lørdagens nyhedsudsendelse.
Hjørring billardklub har fået nye lokaler, og spillerne har svært ved at få armene ned.